Na temelju članka 67. stavka 1. Zakona o komunalnom gospodarstvu («Narodne novine» broj 68/18, 110/18.- Odluka Ustavnog suda RH i 32/20), i članka 30. Statuta Općine Sveti Ivan Žabno («Službeni glasnik Koprivničko- križevačke županije» broj 10/13, 2/18. i 6/20 ), Općinsko vijeće Općine Sveti Ivan Žabno na 24. sjednici održanoj 11. studenoga 2020. donijelo je

**PROGRAM**

**građenja komunalne infrastrukture**

**na području Općine Sveti Ivan Žabno u 2021. godini**

I.

Programom građenja komunalne infrastrukture na području Općine Sveti Ivan Žabno u 2021. godini (u daljnjem tekstu: Program) utvrđuje se građenja komunalne infrastrukture (u daljnjem tekstu: Općina).

Program sadrži:

- procjenu troškova za građenje komunalne infrastrukture,

- iskaz financijskih sredstava potrebnih za ostvarivanje Programa s naznakom izvora financiranja djelatnosti.

II.

Građenje komunalne infrastrukture i predviđeni troškovi utvrđuju se za slijedeće komunalne djelatnosti:

1. nerazvrstane ceste,

2. javnu rasvjetu,

3. javne prometne površine na kojima nije dopušten promet motornih vozila

III.

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

IV.

U 2020. godini planira se građenje sljedeće komunalne infrastrukture:

1. Nerazvrstane ceste

1.1. Rekonstrukcija i izgradnja cesta na području Općine:

* 1. 1. NC65 Rašćani (odvojak Mihin) u dužini 400 m 140.000,00 kuna

1.1.2. NC80 Rašćani (odvojak Podgajski) u dužini 100 m 35.000,00 kuna,

1.1.3. NC76 Rašćani (odvojak Kokotec) u dužini 100 m 35.000,00 kuna,

1.1.4. NC66 Prkos (odvojak Balatin) u dužini 950 m 320.000,00 kuna,

1.1.5. NC56 Ferenčići u dužini 130 m 45.000,00 kuna,

1.1.6. NC75 Sveti Petar Čvrstec- Kemenovići u dužini 200 m 70.000,00 kuna,

1.1.7. NC81 Lanišće (odvojak Čurdija) u dužini 100 m 35.000,00 kuna,

1.1.8. NC77 Novi Glog ( odvojak Korpar-Đurinić) u dužini 150 m 40.000,00 kuna,

1.1.9. NC79 Cepidlak (uz Novaka) u dužini 300 m 90.000,00 kuna.

1.1.10. NC78 Križevački Predavec (prema Drevenu) u dužini 300 m 90.000,00 kuna.

Ukupno: 900.000,00 kuna.

2. Javna rasvjeta

2.1. Rekonstrukcija javne rasvjete na području Općine Sveti Ivan Žabno u sljedećim naseljima i ulicama:

2.2. Zamjena starih lampi s led lampama na području Cirkvene u Pavličkoj ulici (14 komada), u Boričkoj ulici (12 komada) u Vinogradskoj ulici (7 komada) u Grobljanskoj ulici (2 komada), ( ukupno u Cirkveni 35 komada) u Kenđelovcu 28 komada, u Kuštanima (15 komada), na području Treme u Dvorišću (6 komada), u Pintićima (12 komada) u Ištokima (6 komada ), kod Hartman Franje (1komad), u Gornjem Selu (18 komada), u Vražjem Oku (14komada), u Gornjem selu Brestaki (13 komada), (ukupno u Tremi 70 komada), na području Svetog Petra Čvrsteca u Grabrovcu (17 komada), na području Rašćana (7 komada), na području Svetog Ivana Žabno u Zagrebačkoj ulici (8 komada), u Paromlinskoj ulici (8 komada), kod Belje (5 komada), na Trgu Karla Lukaša (4 komada), (ukupno u Svetom Ivanu Žabnu 25 komada), u Škrinjarima (15 komada), u Bjelavinama (7 komada), u Novom Glogu (4 komada) i u Habijancima (8 komada).

Ukupno: 300.000,00 kuna.

3. Javne prometne površine na kojima nije dopušten promet motornih vozila

3.1. Rekonstrukcija nogostupa u Predavcu Križevačkom 140.317.83 kuna,

Sveukupno: 1.340.317,83 kuna.

V.

Za financiranje ostvarivanja ovog Programa prema procijenjenim troškovima utvrđuju se financijska sredstva prema izvorima u sljedećim svotama:

1. Prihod od komunalnog doprinosa 20.000,00 kuna,

2. Prihod od šumskog doprinosa 320.000,00 kuna,

3. Prihod od zakupa i prodaje poljoprivrednog zemljišta 492.317,83 kuna,

4. Prihod od ozakonjenja nezakonito izgrađenih zgrada 15.000,00 kuna,

5. Kapitalna pomoć iz Proračuna Koprivničko-križevačke

županije za 2021. godinu 200.000,00 kuna,

6. Proračun Općine Sveti Ivan Žabno za 2020. godinu 293.000,00 kuna,

Sveukupno: 1.340.317,83 kuna.

VI.

Ovaj Program objavit će se u «Službenom glasniku Koprivničko- križevačke županije», a stupa na snagu 1. siječnja 2021. godine.

OPĆINSKO VIJEĆE

OPĆINE SVETI IVAN ŽABNO

KLASA: 363-02/20-03/04

URBROJ: 2137/19-02/1-20-1

Sveti Ivan Žabno, 11. studenoga 2020.

PREDSJEDNIK:

Krešimir Habijanec